**PROPOSTA AL PLE**

**Dació de compte del Pla anual de control financer de l’exercici [any] elaborat per la Intervenció general de [nom entitat local]**

El règim de control intern establert en el Reial decret 424/2017, de 28 d’abril, pel qual es regula el règim jurídic del control intern en les entitats del sector públic local (RD 424/2017) es regula sobre la base de l'experiència en l'exercici d'aquesta funció per part de la Intervenció General de l’Administració de l’Estat (IGAE) configurant, per tant, un model consistent amb l'establert per al sector públic estatal. Amb aquest efectes, s’incorporen regles, tècniques i procediments d'auditoria amb la finalitat d’aconseguir millores substancials en l'exercici del control intern en les entitats locals. El control intern de l'activitat economicofinancera del sector públic local l'ha d'exercir l'òrgan interventor mitjançant l'exercici de la funció interventora i el control financer. El control financer comprèn les modalitats de control permanent i d'auditoria pública, incloent, en ambdues, el control d'eficàcia referit en l'article 213 del RDLeg 2/2004.

En relació al control financer, l’article 31 del RD 424/2017 estableix que anualment la Intervenció elaborarà un Pla anual de control financer (PACF) que recollirà les actuacions de control permanent i d’auditoria pública a realitzar durant l’exercici.

D’acord amb els articles 29, 31, 32 i 40 del RD 424/2017, el control permanent es classifica en:

* Control permanent no planificable:

Actuacions que l’ordenament jurídic atribueix a l’òrgan interventor, que es realitzen amb caràcter previ a l’adopció dels actes administratius, i que s’han d’efectuar en el moment i en les condicions que estableixi la norma, per tant, no són susceptibles de planificació i no s’han d’incloure en el PACF.

* Control permanent planificable:
* Obligatori: Actuacions que l’ordenament jurídic atribueix a l’òrgan interventor sense determinar el moment concret de realització, i que per tant, són susceptibles de planificació i s’hauran d’incloure en el PACF.
* Seleccionable: Actuacions que l’òrgan interventor seleccionarà anualment sobre la base d’una anàlisi de riscos consistent amb els objectius que es vulguin aconseguir, les prioritats establertes per a cada exercici i els mitjans disponibles, i que s’hauran d’incloure en el PACF.

En compliment del requerit per l’article 31 de RD 424/2017, la Intervenció general en data [data del PACF] va elaborar el Pla anual de control financer de l’exercici [any], que recull les actuacions de control permanent planificables i de cadascuna de les auditories, així com de control financer de subvencions a realitzar, si s’escau, durant l’esmentat exercici, sense perjudici de les modificacions que sigui procedent realitzar al llarg del mateix. Aquest Pla anual de control financer s’ha de remetre al ple a efectes informatius.

Per tot l’exposat, i a proposta de la Intervenció, es proposa al ple de la corporació l’adopció del següent ACORD:

**Únic**.- Donar-se per assabentat del Pla anual de control financer de l’exercici [any], adjuntat com a Annex a aquesta proposta.